Васіль Еўдакімавіч Воран

Васіль Еўдакімавіч Воран (, в. Літвінкі — ) — беларускі дзеяч сельскай гаспадаркі, брыгадзір комплекснай брыгады.

 Біяграфія 
Нарадзіўся ў 1907 годзе ў вёсцы Літвінкі (цяпер Кобрынскага раёна Брэсцкай вобласці) ў сям’і сялян. Член КПЗБ.

У 1940 годзе абраны першым старшынём калгаса «Заветы Ільіча». У час Вялікай Айчыннай вайны — сувязны партызанскага атрада імя Чапаева. Пасля вайны ўдзельнічаў у аднаўленні і арганізацыі калгаса; з 1948 года — старшыня калгаса «За Радзіму». З красавіка 1953 па 1978 год — брыгадзір комплекснай брыгады ў вёсцы Літвінкі калгаса «Заветы Ільіча».

Выбіраўся ў 1969 годзе дэлегатам III з’езда калгаснікаў Беларусі, дзевяць скліканняў, з 1950 па 1977 гг. — дэпутатам сельскага Савета народных дэпутатаў. Персанальны пенсіянер мясцовага значэння.

Памёр у 1997 годзе.

 Узнагароды 
Узнагароджаны ордэнам Працоўнага Чырвонага Сцяга, медалямі «За доблесную працу», «Ветэран працы», «20 год Перамогі ў Вялікай Айчыннай вайне», Ганаровай граматай Вярхоўнага Савета БССР «За поспехі ў развіцці сельскай гаспадаркі» і іншымі граматамі.

 Крыніцы 

 Літаратура 


 Спасылкі 
 Вызначыліся працай. 1945 — Да нашых дзён // Познай Кобрын

Катэгорыя:Дзеячы сельскай гаспадаркі Беларусі
Катэгорыя:Удзельнікі Вялікай Айчыннай вайны